A határozati javaslat elfogadásához 
egyszerű többség szükséges!
5. Előterjesztés

HARC Község Önkormányzata KÉPVISELŐ-TESTÜLETÉNEK
2024. február 8. napján 1730 órakor tartandó rendes, nyilvános ülésére

Tárgy: A Tamási Tankerületi Központ által javasolt általános iskolai felvételi körzetek véleményezése
Előterjesztő: Tóth Gábor polgármester

Törvényességi ellenőrzést végezte: Herczig Viktória jegyző
Tisztelt Képviselő-testület!
A nemzeti köznevelésről szóló 2011. évi CXC. törvény 50.§ (8)-(10) bekezdése értelmében a területileg illetékes tankerületi központ meghatározza és közzéteszi az iskolák felvételi körzetét, továbbá a pedagógiai szakszolgálatot ellátó intézmény működési körzetét. A felvételi körzetek megállapításához a területileg illetékes tankerületi központnak be kell szereznie az érdekelt települési önkormányzatok véleményét. 
A nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet 24.§ (1) bekezdése szerint a felvételi körzetek megállapításához az illetékes tankerületi központ minden év február 15. napjáig beszerzi az illetékességi területén található települési önkormányzatok véleményét, amely tartalmazza a település jegyzőjének nyilvántartásában szereplő, a településen lakóhellyel, ennek hiányában tartózkodási hellyel rendelkező hátrányos helyzetű, általános iskolába járó gyermekek létszámát intézményi és tagintézményi bontásban. 

A fentiekre tekintettel a Tamási Tankerületi Központ igazgatója arról tájékoztatta Önkormányzatunkat, hogy a Zombai Általános Iskola és Alapfokú Művészeti Iskola Harci Telephelye felvételi körzete a korábbi évekhez hasonlóan változatlanul került megállapításra.

A Tamási Tankerületi Központ illetékességi területébe tartozó általános iskolák felvételi körzethatárait jelen előterjesztés melléklete tartalmazza.
A fentiekre tekintettel kérem a Tisztelt Képviselő-testületet, hogy az alábbi határozati javaslatot szíveskedjenek elfogadni.
H a t á r o z a t i   j a v a s l a t:




…/2024. (II.8.) önkormányzat határozat:
a Tamási Tankerületi Központ által javasolt általános iskolai felvételei körzetekről
Harc Község Önkormányzatának Képviselő-testülete a Tamási Tankerületi Központ által javasolt általános iskolai felvételei körzetekkel egyetért.

A településen lakóhellyel, ennek hiányában tartózkodási hellyel rendelkező hátrányos helyzetű, általános iskolába járó gyermekek létszáma 8 fő.

	Intézmény
	Tanulók létszáma

	Zombai Általános Iskola és Alapfokú Művészeti Iskola Harci Telephelye
	3 fő

	Zombai Általános Iskola és Alapfokú Művészeti Iskola
	4 fő

	Szent József  Katolikus Iskola 
	1 fő


Felelős: Tóth Gábor polgármester 

Határidő: 2024. február 15.

Határozatról értesül:
Tamási Tankerületi Központ

Harc, 2024. január 31.

